गौतम गंभीर के खिलाफ BCCI ले सकता है बड़ा एक्शन? नहीं चलेगी मनमानी

#GautamGambhir #TeamIndia #BCCI #Cricket #Sports #IndianCricketTeam 

न्यूजीलैंड के खिलाफ 3-0 से शर्मनाक हार के बाद कभी कप्तान रोहित शर्मा तो कभी कोच गौतम गंभीर लपेटे में नजर आ रहे हैं. अब खबर है कि भारतीय क्रिकेट कंट्रोल बोर्ड गौतम गंभीर के खिलाफ बड़ा फैसला ले सकता है. गौतम गंभीर के हेड कोच बनने के बाद फैंस आईसीसी ट्रॉफी के सपने बुन रहे थे. इस बीच टीम को 3-4 महीने में ही 2 ऐतिहासिक हार मिली, जिसमें श्रीलंका के खिलाफ वनडे सीरीज और न्यूजीलैंड के खिलाफ टेस्ट सीरीज भी शामिल हैं. गौतम गंभीर के कोच बनने से पहले ही उनके मिजाज का सभी को अंदाजा था. टीम इंडिया में अपने हिसाब से चयन के चर्चे तेज थे, लेकिन अब इस मामले में बीसीसीआई उनपर कड़ा एक्शन ले सकता है. एक रिपोर्ट के मुताबिक बीसीसीआई द्वारा जल्द ही स्थिति का जायजा लेने की खबरें सामने आई हैं, जिसमें गंभीर को आगे के चयन मामलों में शामिल नहीं किए जाने की संभावना है. साथ ही गंभीर से हार का स्पष्टीकरण भी बोर्ड मांग सकता है.
.
.
न्यूजीलैंड के खिलाफ लगातार तीन टेस्ट हारने के बाद वर्ल्ड टेस्ट चैंपियनशिप फाइनल में पहुंचने में भी टीम इंडिया पर खतरा मंडराने लगा है. टीम इंडिया के पूर्व ऑलराउंडर विजय भारद्वाज ने भी गंभीर की कोचिंग को लेकर अपनी राय सामने रखी. उन्होंने टाइम्स ऑफ इंडिया से कहा, 'कोचिंग आपको रातों-रात नहीं मिल जाती. इसमें काफी समय लगता है, बहुत सारे स्थितियों को मुड़कर देखने की जरूरत है. यह सिर्फ डिग्री रखने या कोचिंग कोर्स करने की बात नहीं है. आप बच्चों और टीमों को कोचिंग देते रहें, तभी आप समझ पाएंगे. ऐसा नहीं है कि वे कोचिंग में आते हैं, तुरंत इसे अपना लेते हैं और फिर सफल हो जाते हैं, यह कभी नहीं होगा. लोग इतनी जल्दी में क्यों हैं, मुझे समझ में नहीं आता है, वैसे भी यह (गंभीर के लिए) एक सीख है.' भारद्वाज ने आगे कहा, 'उन्होंने कुछ बड़ी गलतियां की हैं, जिसकी वजह से हमें सीरीज हारनी पड़ी. भारतीय टीम की कोचिंग आईपीएल टीम की कोचिंग जैसी नहीं है.' केकेआर की खिताबी जीत में गंभीर की मेंटॉरशिप का भी अहम योगदान था. जिसके बाद वह टीम इंडिया के हेड कोच बनने की रेस में सबसे आगे आ गए.
#GautamGambhir #TeamIndia #BCCI #Cricket #Sports #IndianCricketTeam